બેંગલોર: ભારતે ગુરુવારે ગુઆમને 1-0થી હરાવીને સતત પાંચ હાર બાદ વર્ષ 2018 ફૂટબોલ વર્લ્ડ કપ ક્વોલિફાય ટૂર્નામેન્ટ માટે પહેલી જીત નોંધાવી છે. ગ્રુપ ડીના આ મુકાબલામાં 41મી મિનિટે સહેનાજ સિંહને ખતરનાક ટેકલ બાદ બહાર મોકલી દેવામાં આવ્યો હતો જેના કારણે ભારતીય ટીમ બીજા હાફમાં માત્ર 10 ખેલાડીઓ સાથે જ રમી હતી તે છતાં તે જીત મેળવવામાં સફળ રહી હતી. કાંતીર્વા સ્ટેડિયમમાં રોબિન સિંહે 10મી મિનિટે મહત્વપૂર્ણ ગોલ કરીને ભારતને ત્રણ પોઇન્ટ અપાવ્યા હતા.